|  |
| --- |
| OGRES NOVADA PAŠVALDĪBA**LĒDMANES PAMATSKOLA**Reģ.Nr.40900000582, Lēdmanes skola, Lēdmane, Lēdmanes pagasts, Ogres novads, LV-5011Tālrunis: 65058722, 65058749, e-pasts: ledmanespsk@ogresnovads.lv, [www.ledmanespamatskola.lv](http://www.ledmanespamatskola.lv) |

IEKŠĒJIE NOTEIKUMI

Ogres novada Lēdmanes pagastā

**pirmsskolas IZGLĪTOJAMO mācību sasniegumu vērtēšanas kārtība**

*Izstrādāta saskaņā ar Izglītības likuma 14. panta 18. 1,*

*Vispārējās pamatizglītības likums 2018.gada 21.novembra*

*Ministru kabineta noteikumiem Nr. 716*

*“Noteikumi par valsts pirmsskolas izglītības vadlīnijām*

*un pirmsskolas izglītības programmu paraugiem”*

2025. gada 4. februārī Nr. 1 – 6/ 4

1. **Vispārīgie noteikumi**
2. Lēdmanes pamatskolas pirmsskolas izglītības grupu (turpmāk – pirmsskola) mācību sasniegumu vērtēšanas kārtība (turpmāk – kārtība) nosaka izglītojamo mācību sasniegumu vērtēšanu, kas ir neatņemama mācību procesa sastāvdaļa.
3. Kārtība izstrādāta ar mērķi nodrošināt vienotu pieeju pirmsskolas izglītojamo mācību sasniegumu vērtēšanai (turpmāk – vērtēšana).
4. **Izglītojamo mācību sasniegumu vērtēšanas mērķis un uzdevumi**
5. Vērtēšanas mērķis – sistemātiska vērtēšana, kas sekmē katra izglītojamā dzīvei nepieciešamo zināšanu, prasmju un attieksmju apguvi un izpratni.
6. Vērtēšanas uzdevumi:
	1. konstatēt katra izglītojamā sasniegumus, ievērojot viņa individualitāti;
	2. sekmēt izglītojamā atbildību par mācību rezultātiem, rosinot veikt pašvērtējumu;
	3. veicināt izglītojamo un viņu likumisko pārstāvju sadarbību ar pedagogiem un izglītības iestādes vadību.
7. **Vērtēšanas pamatprincipi**
8. Mācību sasniegumu vērtēšana pirmsskolā notiek saskaņā ar vadlīnijās noteiktajiem pirmsskolas izglītības vērtēšanas pamatprincipiem:
	1. atklātības un skaidrības princips – izglītojamajiem ir zināmi un saprotami plānotie sasniedzamie rezultāti un viņu snieguma vērtēšanas kritēriji;
	2. metodiskās daudzveidības princips – mācību snieguma vērtēšanai izmanto dažādus metodiskos vērtēšanas paņēmienus;
	3. sistēmiskuma princips – izglītojamo snieguma vērtēšanas pamatā ir sistēma, kuru raksturo regulāru, pamatotu un noteiktā secībā veidotu darbību kopums;
	4. iekļaujošais princips – vērtēšanu pielāgo ikviena izglītojamā dažādajām mācīšanās vajadzībām;
	5. izaugsmes princips – mācību snieguma vērtēšanā, īpaši mācīšanās posma nobeigumā, tiek ņemta vērā individuālā mācību snieguma attīstība.
9. **Vērtēšanas metodiskie paņēmieni**
10. Mācību snieguma vērtēšanas metodiskos paņēmienus un vērtēšanas kritērijus nosaka pedagogs, ievērojot attiecīgajā mācību jomā noteiktos plānotos sasniedzamos rezultātus:
	1. ievadvērtēšana – veic pirms tēmas uzsākšanas – saruna, novērošana, vizualizēšana, uzdevuma veikšana;
	2. formatīvā vērtēšana notiek mācību procesa laikā, lai iegūtu informāciju par mācīšanos, virzītu izglītojamo uz sasniedzamo rezultātu, nodrošinātu pastāvīgu atgriezenisko saiti;
	3. summatīvo vērtēšanu - temata, posma vai mācību gada nobeigumā.

**V. Vērtēšanas apguves līmeņi**

1. Pirmsskolas izglītības apguves nobeigumā pedagogs novērtē un apraksta, kādi ir izglītojamā sasniegumi attiecībā pret vadlīnijās noteiktajiem obligātā satura apguves plānotajiem rezultātiem.
	1. **“S”** Sācis apgūt – izglītojamais ir uzsācis sasniedzamā rezultāta apguvi, bet viņam ir nepieciešams atbalsts un regulāri skolotāja apstiprinājumi uzdevuma izpildei;
	2. **“T”** Turpina apgūt – izglītojamais plānoto sasniedzamo rezultātu ir apguvis daļēji, un tas nav noturīgs, dažkārt vēl nepieciešami atbalsta materiāli vai skolotāja pamudinājums;
	3. **“A”** Apguvis – izglītojamais plānoto sasniedzamo rezultātu ir apguvis pilnībā, un tas ir noturīgs, spēj to lietot patstāvīgi pazīstamās un nepazīstamās situācijās;
	4. **“P”** Apguvis padziļināti – izglītojamais plānoto sasniedzamo rezultātu ir apguvis pilnībā, un tas ir noturīgs, spēj to lietot patstāvīgi daudzveidīgās situācijās un pamatot pielietoto stratēģiju izvēli.
2. Mēneša sākumā izvirzītos sasniedzamos rezultātus visās mācību jomās, izņemot Veselības un fiziskās aktivitātes mācību jomā un Kultūras izpratnes un pašizpausmes mākslas mācību jomā (mūzikā), caurvijās, tikumos un vērtībās pedagogs vērtē mēneša beigās, veicot ierakstus E – klasē.
3. Veselības un fiziskās aktivitātes mācību jomā un Kultūras izpratnes un pašizpausmes mākslas mācību jomā (mūzikā) pakārtotos sasniedzamos rezultātus vērtē reizi semestrī. Apguves līmeņu sasniedzamos rezultātus (STAP) vērtē mācību gada noslēgumā, izvērtējot pakārtotos sasniedzamos rezultātus.
4. Pirmsskolas izglītības apguves nobeigumā pedagogs novērtē un apraksta, kādi ir izglītojamā sasniegumi attiecībā pret pirmsskolas izglītības vadlīnijās noteiktajiem obligātā satura apguves plānotajiem rezultātiem.
5. **Izglītojamo likumisko pārstāvju informēšanas biežums, apjoms un veids**
6. Mācību gada sākumā pedagogi izglītojamo likumiskos pārstāvjus iepazīstina ar pirmsskolas izglītības vadlīnijām, pirmsskolas programmas paraugu un vērtēšanas sistēmu E – klasē.
7. Ar vērtējumu par izglītojamā apgūtajām zināšanām, caurviju prasmēm un tikumiskām vērtībām likumiskie pārstāvji var iepazīties E - klasē.
8. Pēc nepieciešamības pedagogi mutiski informē likumiskos pārstāvjus par izglītojamo sasniegumiem un izsaka ieteikumus individuālajam darbam.
9. Pedagogs sadarbībai ar likumiskajiem pārstāvjiem izmanto šādas sadarbības formas:
	1. individuālās - rakstiska, telefoniska, individuālas konsultācijas, elektroniska saziņa (ieraksti E – klasē);
	2. Grupas - grupas likumisko pārstāvju sapulces, Vecāku dienas, ekskursijas, pasākumi;
	3. Uzskatāmi - informatīvās sadarbības formas – informatīvie stendi, izglītojamo un vecāku radošo darbu izstādes, aptaujas.

Direktore Dace Mārtiņa